ওয়েস্ট ইন্ডিজ মহিলা ক্রিকেট দল
ওয়েস্ট ইন্ডিজ মহিলা ক্রিকেট দল আন্তর্জাতিক ক্রিকেট অঙ্গনে ওয়েস্ট ইন্ডিজের প্রতিনিধিত্বকারী মহিলাদের ক্রিকেট দল। দলের বর্তমান অধিনায়কের দায়িত্ব পালন করছেন স্তাফানি টেলর। ৭ মে, ১৯৭৬ তারিখে অস্ট্রেলিয়ার বিপক্ষে জ্যামাইকার মন্টিগো বে এলাকায় সর্বপ্রথম ক্রিকেট খেলায় অংশগ্রহণ করে। দলের সেরা ফলাফল হিসেবে রয়েছে ২০০৫ ও ২০১৩ সালের মহিলাদের বিশ্বকাপে রানার্স-আপ অর্জন। ২০১৬ সালের আইসিসি মহিলা বিশ্ব টুয়েন্টি২০ প্রতিযোগিতার শিরোপা লাভ করে দলটি।
ওয়েস্ট ইন্ডিজ অনূর্ধ্ব-১৯ ক্রিকেট দল
ওয়েস্ট ইন্ডিজ অনূর্ধ্ব-১৯ ক্রিকেট দল হচ্ছে ১৯৭৪ সালে থেকে ওয়েস্ট ইন্ডিজের যুব ক্রিকেটে প্রতিনিধিত্বকারী অনূর্ধ্ব-১৯ জাতীয় ক্রিকেট দল। প্রতিযোগিতাটির মাধ্যমে ব্রায়ান লারা, শিবনারায়ণ চন্দরপল, রামনরেশ সারওয়ান এবং কোর্টনি ওয়ালশ এর মত খ্যাতিমান ক্রিকেটাররা এসেছেন যারা ভবিষ্যতে আন্তর্জাতিক পর্যায়ে প্রতিনিধিত্ব করেছেন। তারা এখনো পর্যন্ত ৩৫টি ম্যাচ খেলেছেন; যেটি রিভারসাইড গ্রাউন্ডে ২০০১ সালের আগস্টে ইংল্যান্ডের বিপক্ষে নিজেদের শেষ ম্যাচ ছিল। দলটির পরিসংখ্যান বলতে গেলে জয় পেয়েছেন ১২টিতে এবং পরাজিত হয়েছেন ৫টিতে।